b'\n_START_ARTICLE_\nReading F.C.\n_START_PARAGRAPH_\nReading Football Club ali na kratko Reading je angle\xc5\xa1ki nogometni klub iz mesta Reading. Ustanovljen je bil 25. decembra 1871 in je s tem eden najstarej\xc5\xa1ih angle\xc5\xa1kih nogometnih klubov. Trenutno igra v Championshipu, 2. angle\xc5\xa1ki nogometni ligi._NEWLINE_Reading ima v svoji zgodovini dva pokala 2. lige (2006, 2012), tri pokale 3. lige (1926, 1986, 1994) in 1 pokal 4. lige (1979). Do danes pa je trikrat igral v Premier League. Nazadnje v sezoni 2012/13, kjer je kon\xc4\x8dal kot predzadnji._NEWLINE_Reading dr\xc5\xbei rekord v zaporednih liga\xc5\xa1kih zmagah na za\xc4\x8detku sezone. Slednje se je zgodilo na za\xc4\x8detku sezone 1985/86, ko je dosegel trinajst zaporednih zmag. Ima pa tudi rekordno \xc5\xa1tevilo to\xc4\x8dk v profesionalni liga\xc5\xa1ki sezoni. To pa se je zgodilo v sezoni 2005/06, ko je na koncu sezone v 2. ligi dosegel 106 to\xc4\x8dk._NEWLINE_Readingov doma\xc4\x8di stadion je bil sprva Elm Park, od leta 1998 naprej pa je Madejski. Barvi dresov sta modra in bela. Nadimek nogometa\xc5\xa1ev je The Royals.'